താഴത്തങ്ങാടി ഇരട്ടക്കൊലപാതകം: പ്രതി ബിലാലിന് ജാമ്യം അനുവദിച്ച് ജില്ലാ കോടതി ജാമ്യം ലഭിച്ചത് സഹോദരിയുടെ വിവാഹ ദിവസം താഴത്തങ്ങാടി ഇരട്ടക്കൊലപാതകക്കേസില് ഒരു വര്ഷത്തോളം ജയിലില് കഴിഞ്ഞിരുന്ന പ്രതി ബിലാലിന് ജാമ്യം. ഫോറന്സിക് പരിശോധനാ ഫലം ലഭിക്കുന്നത് താമസിക്കുന്ന സാഹചര്യത്തില്, വിചാരണ വൈകും എന്ന പ്രതിഭാഗത്തിന്റെ വാദം അംഗീകരിച്ചാണ് കോടതി പ്രതിയ്ക്ക് ജാമ്യം അനുവദിച്ചത്. ബിലാലിന്റെ സഹോദരിയുടെ വിവാഹം ഇന്ന് നടക്കുന്നതിനിടെയാണ് ജാമ്യം അനുവദിച്ചുള്ള ഉത്തരവ് പുറത്തു വന്നത്. 2020 ജൂണ് ഒന്നിനാണ് താഴത്തങ്ങാടി പാറപ്പാടം ഷാനി മന്സില് ഷീബ 60 , മുഹമ്മദ് സാലി 65 എന്നിവര് വീടിനുള്ളില് ക്രൂരമായി ആക്രമിക്കപ്പെട്ടത്. ആക്രമണത്തില് ഷീന വീട്ടില് വച്ചു തന്നെയും ഭര്ത്താവ് സാലി നാല്പത് ദിവസത്തിന് ശേഷം മെഡിക്കല് കോളേജ് ആശുപത്രിയില് വച്ചും മരിച്ചു. സംഭവത്തില് രണ്ടു ദിവസത്തിനു ശേഷം കേസിലെ പ്രതിയായ പാറപ്പാടം വേളൂര് മാലിയില് പറമ്ബില് വീട്ടില് ബിലാലി24നെ പൊലീസ് അറസ്റ്റ് ചെയ്യുകയും ചെയ്തിരുന്നു. ഇതിനു ശേഷം ഒരു വര്ഷത്തോളമായി ബിലാല് ജയിലില് തന്നെ കഴിയുകയാണ്. ബന്ധുക്കളും വീട്ടുകാരും ആരും തന്നെ കേസില് കാര്യമായ താല്പര്യം കാണിച്ചില്ല. ഇതേ തുടര്ന്നു കോടതി നിയോഗിച്ച അഭിഭാഷകന് അഡ്വ.വിവേക് മാത്യു വര്ക്കിയാണ് കേസില് നിര്ണ്ണായകമായ ഇടപെടല് നടത്തിയത്. പ്രതിയ്ക്കു വേണ്ടി കോടതിയില് അഡ്വ.വിവേക് മാത്യു വര്ക്കി നടത്തിയ വാദങ്ങളാണ് ഇരട്ടക്കൊലപാതകക്കേസില് പ്രതിയ്ക്ക് ഒരു വര്ഷത്തിന് ശേഷം ജാമ്യം അനുവദിക്കുന്നതിലേക്ക് നയിച്ചത്. കേസിലെ സിസിടിവി ക്യാമറാ ദൃശ്യങ്ങളുടെ ഫോറന്സിക് പരിശോധന ഫലം വൈകുന്നതായി ചൂണ്ടിക്കാട്ടി പ്രതിഭാഗം അഭിഭാഷകന് അഡ്വ.വിവേക് മാത്യു വര്ക്കി ജാമ്യത്തിന് അപേക്ഷിക്കുകയായിരുന്നു. ഈ വാദം അംഗീകരിച്ച പ്രിന്സിപ്പല് ജില്ലാ ജഡ്ജി ജയചന്ദ്രന് ബിലാലിന് ജാമ്യം അനുവദിച്ചു. മാസത്തില് ഒരു ദിവസം കോട്ടയം വെസ്റ്റ് പൊലീസ് സ്റ്റേഷനില് എത്തി ഒപ്പിടണമെന്നും, സാക്ഷികളെ സ്വാധീനിക്കരുതെന്നും, കൊലപാതകം നടന്ന വീടിന്റെ പരിസരത്ത് എത്തരുതെന്നും കോടതി ഉപാധി വച്ചിട്ടുണ്ട്. വ്യാഴാഴ്ച വൈകുന്നേരത്തോടെ തന്നെ ജില്ലാ ജയിലില് നിന്നും പ്രതി ജാമ്യത്തില് ഇറങ്ങിയേക്കുമെന്നാണ് ലഭിക്കുന്ന സൂചന.